O xiismo dotzenano ye o que se troba en o sud d'Irak, en bellas rechions d'o Liban y dende o sieglo XVI en Irán y Azerbaichán (que constituiban a Persia Safavida on o xiismo fue imposato por una dinastía reinant surchita d'a orden Safavida. O xiismo ismailita tenió un important papel entre os sieglos VIII y XIII entre os fatimís, os qarmatas d'Arabia y a secta d'os nizarís u "asesins". Huei sobrevive en a India y Pakistán, dirichitos por Aga Khan, y entre os pamirís. Os xiitas cinquenans son encara mayoritarios en o norte d'o Yemen, antigament dominato por os zaidís.